Drawwer sterf skielik | Maroela Media
'n Man in sy 30's is Donderdag in Pinetown in KwaZulu-Natal dood toe hy gaan draf het.
Volgens Garrith Jamieson, woordvoerder van Rescue Care, het die man in Entabeniweg gedraf toe hy skielik inmekaargesak het.
"Paramedici was teen 18:45 op die toneel. Inwoners was besig om noodhulp op die man toe te pas," het Jamieson gesê.
Paramedici het by die inwoners oorgeneem, 'n ventilator aan die man gekoppel en verder gepoog om hom by te bring.
"Ná sowat 30 minute het die pasiënt geen tekens van lewe gewys nie en is hy op die toneel dood verklaar."
Die oorsaak van die man se dood is nie bekend nie. 'n Nadoodse ondersoek sal gedoen word om dit vas te stel.
KwaZulu-Natal Pinetown Rescue Care
Verwaarloosde honde vreet aan ander hond se karkas
Daar is die bewys…. ek het altyd geweet draf is sleg vir jou!!!
Elana… Bly om te sien jy kan nog n grappie vertel na iemand se dood.
Maar dis hoe onsensitief mense al geword het teenoor die dood, want dis mos nie jou familie wat geraak word nie.
Sterkte aan die man se naasbestaandes!
Dis baie hartseer. Dis moontlik dat hy die Miocarditis virus onder lede gehad het. Dit gebeur gewoonlik as mens 'n griep of verkoue virus onder lede het en die virus tas jou hart aan. Dit is hoekom dokters se jy moet rus as jy griep het.
Dit is hoe die lewe werk. Die fikse ou met perfekte massa. Die handboek voorbeeld van gesondheid sal doodgaan. Die oor gewig ongesonde ou word 70. Daar is geen waarborg in die lewe nie
Daar sterf daagliks honderde onfikse mense Dit is so algemeen dat dit nie nuuswaardig is nie.
Mvn · 2 jaar gelede
HPV as dit nie nuss waardig is nie hoe weet jy van die honderde wat daagliks sterf weens onfiksheid? Ek vra maar net :)
Waarneming, kyk hoeveel mense wat jy ken of van hoor sterf aan byvoorbeeld hartverwante siektes. Minder fikses sterf ongeag hul ouderdom.
Ai dis verskriklik. Baie sterkte aan die man se familie in die moeilike tyd!
Ek kyk deesdae dokumentêre op Net se flieks, waar hulle praat oor die kos wat ons moderne samelewing eet, en dat die eerste tekens van wanwoeding, dikwels die dood is.